Návrh na zrušenie úlohy v Pláne práce vlády SR na rok 2002 

Plán práce vlády Slovenskej republiky na rok 2002 schválený uznesením vlády č. 40 zo 16. januára 2002 ukladá v bode 18 v mesiaci jún ministrovi kultúry pripraviť materiál ”Národný  program rozvoja záujmovo-umeleckej činnosti”. 
Amatérska tvorba je celospoločenskou aktivitou, prekračujúcou prísne vymedzené hranice rezortov, regiónov, druhov a žánrov. Prelínajú sa v nej faktory umeleckej tvorby s výchovno-osvetovým dosahom i potenciálom medzinárodnej kultúrnej identifikácie krajiny. Ako výraz docenenia tejto dôležitej zložky kultúry zamýšľalo Plánu práce vlády spracovať Národný program podpory neprofesionálnej kultúry.
Analýzou predmetu úlohy dospelo Ministerstvo kultúry SR v súčinnosti s externým konzultačným grémiom, tvoreným zástupcami občianskych združení neprofesionálnych tvorcov, k záveru, že pre spracovanie "Národného programu rozvoja amatérskej umeleckej tvorby" je nevyhnutné novelizovať viaceré právne normy ekonomickej povahy, tak, aby neprofesionálna tvorba mohla prirodzenejšie získavať potrebné finančné zdroje formou sponzorignu, odpisom daní a pod. Tieto problémy budú musieť riešiť viaceré ministerstvá v kooperácii. Následne bude potrebné zásadne zmeniť dotačnú prax tých ministerstiev, ktorých sa neprofesionálna umelecká tvorba bezprostredne dotýka tak, aby finančná podpora neprofesionálneho umenia bola vo všetkých svojich úrovniach systematicky koordinovaná.
 Vzhľadom na uvedené Ministerstvo kultúry SR navrhuje vláde SR zrušenie úlohy zaradenej v Pláne práce vlády SR na rok 2002 schváliť.